สวัสดีค่ะ พอดีปั่นจักรยานแล้วมีรถมาเร็วมาก ทำให้เราตกไจแล้วนิ้วเท้าไปเฉียดกับฟุตบาทแรงมาก ตอนนี้ได้ล้างแผลด้วยน้ำเกลือและเบตาดีนแต่ยังมีเศษดินติดอยู่ค่อนค้างเยอะ(ลองเอาคอตตอนบัดถูๆก็ไม่ออก ดินเหมือนเข้าไปในแผลค่ะ) เลยอยากสอบถามว่าจะเป็นไรมากมั้ยคะถ้าล้างออกไม่หมด บางคนบอกว่าเป็นบาดทะยักได้เลยกังวลค่ะ ขอบค่าา
สวัสดีค่ะ การที่นิ้วเท้าไปไถลกับฟุตบาททำให้มีแผลถลอกดังกล่าวมานั้น สามารถทำความสะอาดด้วยน้ำเกลือทางการแพทย์เช็ดเบาๆที่แผล และใส่ยาฆ่าเชื้อ เช่น โพวิโดน ไอโอดีน เป็นต้นรอบๆแผล และควรหลีกเลี่ยงไม่ให้แผลโดนน้ำจนกว่าแผลจะหายส่วนการกระตุ้นวัคซีนบาดทะยักนั้น ควรจะทำเช่นกัน กรณีเป็นแผลที่สัมผัสกับสิ่งของสกปรกต่างๆ เช่นสัมผัสดินหรือพื้นถนนดังกล่าวมา โดยการกระตุ้นวัคซีนป้องกันบาดทะยักนั้น หากกระตุ้นมาล่าสุดหรือรับวัคซีนมาครบภายใน 5 ปีจะยังไม่ต้องกระตุ้นซ้ำ ถ้าเกินกว่านี้ควรจะกระตุ้น 1 เข็ม และกระตุ้นต่อเนื่องทุก 10 ปีแม้จะไม่มีบาดแผลใหม่ก็ตาม